Vëlospist PC8
D', och nach Pist vum Roude Buedem, offiziell Itinéraire cyclable de la terre rouge, ass eng vun den 41 Vëlosstrecke vum nationale Reseau zu Lëtzebuerg.

Streck 
Wa se bis fäerdeg ass, féiert se laanscht oder duerch follgend Uertschaften: Péiteng, Rolleng, Bieles, Esch-Uelzecht, Rëmeleng, Téiteng, Biereng a Beetebuerg.

Aktuell Situatioun
D'PC8 ass 21,97 km laang a féiert, ewell nach just an zwéin Deelstécker, vun Déifferdeng op Nidderkuer a vu Bieles op Téiteng. Den déifste Punkt (280,36 m) ass zu Keel (Kneipe-Gäertchen) an den héchsten (423,54 m) ass och zu Keel (Holzebierg).

Fir d'Deelstéck tëscht dem Quartier Universitéit um Belval an dem Quartier Uecht zu Esch-Uelzecht, dat gréisstendeels iwwer den Terrain vum Stolwierk vun ArcelorMittal Belval geet, gouf eng 1200 Meter laang Bréck gebaut, Vëlodukt genannt. Et gouf am Dezember 2022 ageweit.

Am Januar 2023 gouf d'Deelstéck vun Déifferdeng op Nidderkuer vum Transportminister François Bausch an der Déifferdenger Buergermeeschtesch Christiane Brassel-Rausch ageweit. Op enger Längt vun 1,9 Kilometer féiert et vun Park vun der Kuer zu Défferdeng laanscht d'International Schoul vun Déifferdeng, iwwer d'Kräizung Boulevard Emile Krieps/rue Emile Mark, an da laanscht d'Eisebunnsstreck Esch-Uelzecht-Péiteng bis an den Zentrum vun Nidderkuer. Dofir gouf och eng nei Passerelle vun 29x3 Meter iwwer d'Eisebunn gebaut.

Uschlëss un aner Pisten 
D'Pist vum Roude Buedem huet ënnerwee Uschlëss un aner Pisten:

 Dräikantonspist (PC6) zu Bieles.

Bemierkungen

Biller

Um Spaweck 

 D'PC8 op der Websäit vun de Ponts et chaussées
 Esch-Alzette – Belval: premier coup de pelle effectué! mat enger Simulatioun vum Tracé tëscht Esch a Belval, op der Internetsäit vun der Regierung
 Iwwersiichtkaart mat de Vëlospisten op der Websäit vu ProVelo

Vëlospisten zu Lëtzebuerg